สวัสดีค่ะ คือหนูมีอาการเหนื่อยง่าย หัวใจเต้นเร็วและแรง เบื่ออาหารขมปาก และเหม็นกลิ่นกระเทียมเจียว จากที่เมื่อก่อนไม่เคยเหม็นมาก่อน ตอนนี้เหม็นจนจะวูบ ตาลาย อยากนอนตลอดเวลา ประจำเดือนมาครั้งล่าสุดวันที่ 15/11/63 หนูสงสัยว่ามีการตั้งครรภ์จึงตรวจดู ปรากฎว่าขึ้น 1 ขีด หนูอยากทราบว่ามีโรคอะไรมั้ยคะที่อาการของโรคเป็นแบบที่หนูเป็นอยู่ จะได้หาเฉพาะทางถูกค่ะ ขอบล่วงหน้าค่ะคุณ
สวัสดีค่ะ อาการเหนื่อยง่าย ใจเต้นแรง เบื่ออาหาร เหม็นกลิ่นต่างๆดังกล่าวมานั้น ไม่ใช่อาการที่จำเพาะเจาะจงต่อการตั้งครรภ์ค่ะการจะสงสัยการตั้งครรภ์นั้น ก็ต่อเมื่อประจำเดือนมาช้าไปเกินกว่า 35 วันจากรอบก่อน หรือก่อนหน้านี้มีเพศสัมพันธ์แบบไม่ป้องกันด้วย โดยชุดตรวจตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิ ควรตรวจในช่วงเวลาดังกล่าวเป็นต้นไป หากให้ผลลบคือขึ้น 1 ขีด แต่รอบเดือนก็ยังไม่มาหรือมาช้าเกินกว่าที่กล่าวไป ควรไปยืนยันผลที่รพ.และหาสาเหตุต่อไป โดยสาเหตุอื่นๆที่อาจจะเป็นไปได้กรณีประจำเดือนมาช้าเช่นความผิดปกติของมดลูกหรือรังไข่